Euroopa Liidu Teataja L 139 , 23/05/2001 Lk 0011 - 0011



Komisjoni määrus (EÜ) nr 997/2001, 22. mai 2001, millega muudetakse komisjoni määrust (EÜ) nr 805/1999, millega kehtestatakse teatavad meetmed nõukogu määruse (EÜ) nr 718/1999, mis käsitleb ühenduse laevastiku mahutavuse poliitikat siseveetranspordi edendamiseks, rakendamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. märtsi 1999. aasta määrust (EÜ) nr 718/1999, mis käsitleb ühenduse laevastiku mahutavuse poliitikat siseveetranspordi edendamiseks, [1] eriti selle artikli 9 lõiget 3, ning arvestades järgmist: (1) Vastavalt määruse (EÜ) nr 718/1999 artiklile 7 peab komisjon kehtestama üksikasjaliku eeskirja kõnealuses määruses määratletud ühenduse laevastiku mahutavuse poliitika rakendamiseks. (2) Komisjoni määruse (EÜ) nr 805/1999 [2] (milles sätestatakse teatavad määruse (EÜ) nr 718/2000 rakendusmeetmed, viimati muudetud määrusega (EÜ) nr 1532/2000 [3]) artikkel 4 kehtestab alates 29. aprillist 1999 reegli "vana uue vastu" suhtarvud. (3) Määruse (EÜ) nr 718/1999 artikli 4 lõige 2 näeb ette, et suhtarvu vähendatakse pidevalt, et see jõuaks nullini võimalikult kiiresti ja korrapäraste etappidena hiljemalt 29. aprilliks 2003. (4) Komisjoni määruse (EÜ) nr 1532/2000 (millega muudetakse määrust (EÜ) nr 805/1999) artikkel 1 vähendas "vana uue vastu" suhtarve alates 20. päevast pärast nende avaldamist, st alates 3. augustist 2000. (5) Pidades silmas juriidilist kohustust vähendada suhtarvud nullini hiljemalt 29. aprilliks 2003 ja majandussuundumusi siseveetranspordi turu mitmesugustes sektorites, tuleks "vana uue vastu" suhtarve uuesti vähendada. (6) Seetõttu on vaja vähendada mitmeid määruse (EÜ) nr 718/1999 artiklis 4 nimetatud ja määruse (EÜ) nr 805/1999 (muudetud määruse (EÜ) nr 1532/2000 artikliga 1) artiklis 4 ettenähtud "vana uue vastu" suhtarve, kahjustamata seejuures alates 1990. aastast toimunud struktuurilise arenguga saavutatut. Kuivlastilaevade suhtarvu tuleks vähendada kuni 0,60:1, kuna tegemist on kasvava sektoriga; tankerite suhtarvu tuleks kohandada vähem — kuni 0,90:1, kuna selle sektori olukord on murettekitav ja turg ei suurene; tõukurpuksiiride suhtarvu tuleks kohandada rohkem — kuni 0,25:1, kuna selles sektoris ei ole suurt ülemahutavust. (7) Käesolevas määruses sätestatud meetmete kohta on arvamust avaldanud määruse (EÜ) nr 805/1999 artikli 6 alusel moodustatud ühenduse laevastiku mahutavuse edendamise poliitika ekspertgrupp, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 805/1999 muudetakse järgmiselt: 1. Artikli 4 lõikes 1 asendatakse suhtarv "0,80:1" suhtarvuga "0,60:1". 2. Artikli 4 lõikes 2 asendatakse suhtarv "1,15:1" suhtarvuga "0,90:1". 3. Artikli 4 lõikes 3 asendatakse suhtarv "0,50:1" suhtarvuga "0,25:1". Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. mai 2001 Komisjoni nimel asepresident Loyola De Palacio [1] EÜT L 90, 2.4.1999, lk 1. [2] EÜT L 102, 17.4.1999, lk 64. [3] EÜT L 175, 14.7.2000, lk 74. --------------------------------------------------